Reunión no "Formato Normandía", París, 9 de decembro de 2019O **Formato Normandía** (en francés: *Format Normandie*) son un conxunto de encontros implicando catro Estados: Alemaña, Rusia, Ucraína e Francia, tamén coñecido como o **grupo de contacto de Normandía**, cuxos representantes se reuniron informalmente durante a celebración do Día D de 2014 en Normandía, Francia, nun esforzo por resolver a guerra no Donbas. O nome veu do feito de que as conversacións de 2014 tiveron lugar ao redor do 70 aniversario do Desembarco.

Creación e composición
----------------------

O grupo creouse o 6 de xuño de 2014. Funcionou principalmente a través de chamadas telefónicas entre os líderes e os seus respectivos ministros de Asuntos Exteriores. O Formato Normandía ás veces ampliouse para incluír a representantes de Bielorrusia, Italia e o Reino Unido.

Fases
-----

A fase inicial consistiu en cinco reunións durante 2014, 2015 e 2016. As negociacións e conversacións estiveron paralizadas desde 2016 até o outono de 2019.

### Reunión de 2019

O presidente ucraíno, Volodymyr Zelenskyy, no seu discurso inaugural de maio de 2019 fixo das conversacións de paz con Rusia a súa principal prioridade. Reafirmou esa prioridade en xullo dese ano cando convidou a través de YouTube ás outras nacións a un diálogo. Dixo: *"Imos discutir a quen pertence Crimea e quen non está na rexión de Donbás".*

O 18 de xullo de 2019, o Grupo de Contacto Trilateral sobre Ucraína acordou un alto o fogo "integral" con arbitraxe.

A principios de setembro de 2019, o presidente francés Emmanuel Macron e o presidente ruso Vladimir Putin manifestaron a súa intención de manter unha reunión en formato Normandía. O 21 de setembro, a "continua disputa" foi citada como "un tira e afrouxa política" sobre os preliminares das negociacións, como xa viñan desde a reunión do formato Normandía en 2016 en Berlín. Tamén a finais de setembro, unha chamada telefónica entre o presidente dos Estados Unidos, Donald Trump, e Zelenskyy, na que este último cualificou de morno o apoio de Francia e Alemaña, danou a imaxe de Zelensky en Europa.  O 10 de outubro, Zelenskyy repetiu a súa declaración nunha rolda de prensa pública. O 16 de outubro, os líderes franceses e alemáns decidiron a favor doutra reunión do formato Normandía.

### 2022

O 26 de xaneiro de 2022 celebrouse en París unha reunión do formato Normandía entre os representantes dos catro países no contexto da crise ruso-ucraína de 2021-2022, á que seguirá unha conversación telefónica entre os presidentes francés e ruso o 28 de xaneiro. Os representantes dos catro gobernos confirmaron o seu apoio a Minsk II e comprometéronse a resolver os desacordos existentes. Apoiaron un alto o fogo incondicional e apoiaron o fortalecemento do cesamento do fogo do 22 de xullo de 2020, independentemente dos seus desacordos sobre a implementación doutros compoñentes de Minsk II. Unha reunión de seguimento estaba prevista para ter lugar en Berlín quince días despois. Non se acordou ningunha declaración conxunta ao remate da reunión do Formato Normandía, de nove horas de duración, celebrada o 10 de febreiro, pero os representantes tiñan previsto reunirse de novo en marzo.

Líderes dos países
------------------

### 2014–2017

* FranciaFrançois Hollande,PresidenteFrancia **Francia**  
  
François Hollande,  
  
Presidente
* AlemañaAngela Merkel,ChancelerAlemaña **Alemaña**  
  
Angela Merkel,  
  
Chanceler
* RusiaVladimir Putin,PresidenteRusia **Rusia**  
  
Vladimir Putin,  
  
Presidente
* UcraínaPetro Poroshenko,PresidenteUcraína **Ucraína**  
  
Petro Poroshenko,  
  
Presidente
* FranciaEmmanuel Macron,PresidenteFrancia **Francia**  
  
Emmanuel Macron,  
  
Presidente
* AlemañaAngela Merkel,ChancelerAlemaña **Alemaña**  
  
Angela Merkel,  
  
Chanceler
* RusiaVladimir Putin,PresidenteRusia **Rusia**  
  
Vladimir Putin,  
  
Presidente
* UcraínaPetro Poroshenko,PresidenteUcraína **Ucraína**  
  
Petro Poroshenko,  
  
Presidente

### 2019–2021

* FranciaEmmanuel Macron,PresidenteFrancia **Francia**  
  
Emmanuel Macron,  
  
Presidente
* AlemañaAngela Merkel,ChancelerAlemaña **Alemaña**  
  
Angela Merkel,  
  
Chanceler
* RusiaVladimir Putin,PresidenteRusia **Rusia**  
  
Vladimir Putin,  
  
Presidente
* UcraínaVolodymyr Zelenskyy,PresidenteUcraína **Ucraína**  
  
Volodymyr Zelenskyy,  
  
Presidente

### 2021-presente

* FranciaEmmanuel Macron,PresidenteFrancia **Francia**  
  
Emmanuel Macron,  
  
Presidente
* AlemañaOlaf Scholz,ChancelerAlemaña **Alemaña**  
  
Olaf Scholz,  
  
Chanceler
* RusiaVladimir Putin,PresidenteRusia **Rusia**  
  
Vladimir Putin,  
  
Presidente
* UcraínaVolodymyr Zelenskyy,PresidenteUcraína **Ucraína**  
  
Volodymyr Zelenskyy,  
  
Presidente

Reunións
--------

As primeiras seis reunións celebráronse entre 2014 e 2019. 

1. Francia Château de Bénouville, Bénouville, Normandía, Francia — 6 de xuño de 2014 —primeiro encontro na celebración do 70º aniversario da Operación Overlord
2. Italia Milán, Italia — 16–17 de outubro de 2014 — parte do Asia–Europe Meeting
3. Belarús Minsk, Belarús — 11–12 de febreiro de 2015 — Minsk II foi asinado
4. Francia París, Francia — 2 de outubro de 2015
5. Alemaña Berlín, Alemaña — 19 de outubro de 2016
6. Francia París, Francia — 9 de decembro de 2019
7. Francia París, Francia — 26 de xaneiro de 2022
8. Alemaña Berlín, Alemaña — 10 de febreiro de 2022
9. Alemaña Berlín, Alemaña — *Marzo de 2022 (planeada)*

Notas
-----

1. ↑  "Canada's credibility problem keeps doors closed during Ukraine talks". *CBC.Ca*. 11 de setembro de 2016.
2. ↑  "News". *trust.org*. 5 de setembro de 2016. Arquivado dende o orixinal o 06 de setembro de 2016. Consultado o 11 de setembro de 2016.
3. ↑  "Kremlin confirms telephone conference between Putin, Merkel, Hollande and Cameron". Arquivado dende o orixinal o 17 de novembro de 2021. Consultado o 08 de abril de 2022.
4. ↑  "Ukraines-Zelenskiy-proposes-peace-talks-with-Putin". 8 de xullo de 2019.
5. ↑  "Russia-Ukraine-agree-comprehensive-cease-fire-Donbass". 18 de xullo de 2019.
6. ↑  "Xinhuanet.com; English; 9-9-2019". 9 de setembro de 2019. Arquivado dende o orixinal o 17 de novembro de 2021.
7. ↑  "Ukraine-summit-in-Paris-delayed-amid-continued-bickering". 21 de setembro de 2019.
8. ↑  "USA-Trump-whistleblower-Ukraine-analy/For-Ukraines-leader-Trump-memo-on-their-call-is-a-diplomatic-car-crash". 25 de setembro de 2019.
9. ↑  "Why-Ukraine-s-Zelenskiy-joined-Trump-in-trashing-Germany". 27 de setembro de 2019.
10. ↑  Welle (www.dw.com), Deutsche. "Ukraine's Zelenskiy sticks to criticism of Merkel, Macron in Trump call". *DW.com* (en inglés). Consultado o 2022-04-08.
11. ↑  "Youtube.com". 16 de outubro de 2016.
12. ↑  "after-flurry-high-level-diplomacy-and-another-long-normandy-format-meeting-threat-war-ukraine". *Macmillan.Yale.edu*. 11 de febreiro de 2022. Consultado o 12 de febreiro de 2022.
13. ↑  News, A. B. C. "Biden, Putin to speak as US says Russia could invade Ukraine during Olympics". *ABC News* (en inglés). Consultado o 2022-04-08.
14. ↑  Feb 11, AFP /; 2022; Ist, 16:26. "'Difficult' four-way Ukraine talks to resume in March - Times of India". *The Times of India* (en inglés). Consultado o 2022-04-08.
15. ↑  "5 reunións de Normandía. Como cada unha cambiou o curso da guerra". *pravda.com.ua*.
16. ↑  "Merkel-mailand-asem-gipfel\_en". *Bundesregierung.de*. 17 de outubro de 2014.
17. ↑  "Timesofindia; articleshow". Axencia France-Presse. 11 de febreiro de 2022. Consultado o 12 de febreiro de 2022.

Véxase tamén
------------

### Outros artigos

* Memorándum de Budapest sobre garantías de seguridade
* Protocolo de Minsk
* Grupo de contacto trilateral sobre Ucraína
* Crise ruso-ucraína de 2021-2022